Държавен вестник, бр. 88, 2011 г., стр. 11

БРОЙ  88	
Д Ъ Р Ж А В Е Н  В Е С Т Н И К 	
СТР.  11  
4. организира разпределянето на задачите 
за изпълнение между административните 
звена на агенцията;
5. създава условия за нормална и ефективна 
работа на звената в агенцията;
6. осъществява общия контрол за изпъл­
нението на възложените задачи;
7. осъществява взаимодействие с главния 
секретар на Министерството на икономиката, 
енергетиката и туризма;
8. утвърждава длъжностните характерис­
тики на служителите в агенцията;
9. организира работата с предложенията и 
сигналите в съответствие с разпоредбите на 
глава осма от Административнопроцесуалния 
кодекс;
10. ежегодно изготвя доклад за състоянието 
на административната дейност в агенцията;
11. изпълнява други задачи, възложени му 
от изпълнителния директор на агенцията.
Чл. 9. При отсъствие на главния секретар 
неговите функции се изпълняват от длъжностно 
лице, определено за всеки конкретен случай с 
писмена заповед на изпълнителния директор.
Раздел III
Служител по сигурността на информацията 
и финансов контрольор
Чл. 10. (1) Служителят по сигурността на 
информацията и финансовият контрольор са 
пряко подчинени на изпълнителния директор 
на агенцията.
(2) Служителят по сигурността на инфор­
мацията се назначава по реда на Закона за 
защита на класифицираната информация и 
изпълнява задачите, произтичащи от него и от 
нормативните актове по прилагането му, като:
1. разработва план за защита на класифи­
цираната информация чрез физически и тех­
нически средства и следи за изпълнението му;
2. осъществява процедурата по обикнове­
ното проучване по чл. 47 от Закона за защи­
та на класифицираната информация и води 
регистър на проучените лица;
3. следи за правилното определяне на 
нивото на класификация на информацията 
в агенцията;
4. осигурява функционирането и поддръж­
ката на системите за охранителен и пропус­
кателен режим.
(3) Финансовият контрольор осъществява 
предварителен контрол за законосъобраз­
ност върху цялостната финансова дейност 
на агенцията в съответствие с изискванията 
на Закона за финансовото управление и кон­
трол в публичния сектор, включително върху 
разходването на средства от републиканския 
бюджет и на средства, получавани по между­
народни програми и проекти, като:
1. осъществява проверки преди вземане­
то на решения и извършването на действия, 
свързани с финансовата дейност на агенцията;
2. изисква и има право да получава всички 
данни и документи, включително в електронен 
вариант, за целите на предварителния контрол 
и по своя преценка прави проверки на място.
Раздел IV
Обща администрация
Чл. 11. (1) Общата администрация на 
агенцията е организирана в дирекция „Обща 
администрация“.
(2) Общата администрация подпомага 
осъществяването на правомощията на из­
пълнителния директор, създава условия за 
осъществяване дейността на специализирана­
та администрация и извършва техническите 
дейности по административното обслужване. 
Чл. 12. Дирекция „Обща администрация“:
1. оказва правна помощ на изпълнителния 
директор по законосъобразното изпълнение на 
неговите правомощия, като изразява стано­
вища и разработва предложения за решаване 
на правни проблеми;
2. разработва и дава становища по проекти 
на нормативни актове;
3. осъществява процесуалното предста­
вителство на агенцията и на изпълнителния 
директор пред съдилищата;
4. отговаря за предоставяне на инфор­
мация по Закона за достъп до обществена 
информация;
5. организира дейността по издаване на 
удостоверения на лицата, отговарящи на 
изискванията на чл. 23 и 34 ЗЕЕ; създава, 
актуализира и поддържа публичните регистри 
по чл. 23, ал. 4 и чл. 34, ал. 4 ЗЕЕ;
6. организира дейностите, свързани с ефек­
тивното управление на човешките ресурси, 
като: организира дейността по набирането и 
подбора на персонала; оказва методическа 
помощ при организирането и провеждането на 
конкурси за постъпване на държавна служба 
в агенцията; изготвя актовете за назначаване, 
изменяне и прекратяване на трудовите и служеб­
ните правоотношения със служителите на аген­
цията; изготвя и актуализира длъжностното и 
поименното разписание на администрацията 
на агенцията; води и съхранява служебните и 
трудовите досиета на служителите;
7. организира разработването и актуали­
зирането на длъжностните характеристики; 
отговаря за функционирането на системата 
за оценка на изпълнението на длъжностите и 
осигурява технически процеса на атестиране 
на служителите в агенцията; организира и 
осигурява ефективното обучение и квалифи­
кация на персонала; разработва и предлага 
за одобряване от изпълнителния директор